สถานีท่าพระ

**สถานีท่าพระ** () เป็นสถานีรถไฟฟ้าแบบยกระดับ ในเส้นทางรถไฟฟ้ามหานคร สายเฉลิมรัชมงคล  โดยเป็นสถานีแรกที่เชื่อมต่อเส้นทางในสายเดียวกัน ก่อให้เกิดเป็นเส้นทางรถไฟฟ้าวงแหวนภายในเขตกรุงเทพมหานครชั้นกลางและชั้นใน ยกระดับเหนือแยกท่าพระ ซึ่งเป็นจุดตัดระหว่างถนนจรัญสนิทวงศ์ ถนนเพชรเกษม และถนนรัชดาภิเษกฝั่งใต้ ในพื้นที่แขวงวัดท่าพระ เขตบางกอกใหญ่ กรุงเทพมหานคร

## การออกแบบ
สถานีท่าพระเป็นสถานีเดียวของระบบขนส่งมวลชนกรุงเทพมหานคร ที่มีลักษณะพิเศษสำคัญหลายจุด อาทิ เป็นสถานีที่เชื่อมต่อระหว่างเส้นทางในสายเดียวกัน, เป็นสถานีที่ยกระดับคร่อมอุโมงค์ลอดแยกของถนนจรัญสนิทวงศ์และสะพานข้ามแยกของถนนเพชรเกษม และเป็นสถานีเชื่อมต่อที่สำคัญของฝั่งธนบุรี เช่นเดียวกับสถานีบางหว้าที่มีลักษณะการเชื่อมต่อที่ไม่ต่างจากกัน ทำให้การก่อสร้างสถานีต้องใช้ลักษณะเชิงวิศวกรรมชั้นสูง เพื่อไม่ให้เกิดผลกระทบต่อการจราจรทั้งบนท้องถนนและบนสะพานข้ามแยก

สถานีนี้ถูกออกแบบให้มีลักษณะโปร่ง โล่ง ทันสมัย โดยมีการติดตั้งกำแพงกันตก (Parapet) ด้วยวัสดุโปร่งแสงแทนแผงคอนกรีต เนื่องจากสถานีตัดผ่านชุมชน

## แผนผังสถานี

เนื่องจากเป็นสถานีปลายทาง ขบวนรถจากสถานีจรัญฯ 13 จะกลับทิศก่อนบริเวณจุดสับรางก่อนเข้าถึงสถานีแล้วค่อยมาจอดเทียบที่ชานชาลาที่ 4 บริเวณชั้น 4 ของสถานี ผู้โดยสารที่มาจากสถานีรายทางจะต้องลงจากขบวนรถทั้งหมด และเนื่องจากที่ชั้น 4 เป็นชานชาลาเกาะกลาง ผู้โดยสารที่จะโดยสารไปยังสถานีจรัญฯ 13 - สถานีบางซื่อ - สถานีหลักสอง จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีดังกล่าวจะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน สำหรับชานชาลาที่ 3 โดยปกติจะเป็นพื้นที่สำหรับจอดพักขบวนรถเพื่อเตรียมให้บริการเสริมในช่วงเวลาเร่งด่วน และเป็นชานชาลาสำหรับส่งผู้โดยสารออกจากขบวนรถเท่านั้น โดยขบวนรถที่ใช้ชานชาลานี้ จะไม่รับผู้โดยสารมุ่งหน้าสถานีจรัญฯ 13 แต่จะกลับเข้าสู่ศูนย์ซ่อมบำรุงกัลปพฤกษ์ต่อไป

อนึ่ง ผู้โดยสารจากสถานีเตาปูน-สถานีจรัญฯ 13 ที่ต้องการเดินทางไปสถานีบางไผ่-สถานีหลักสอง หรือ สถานีอิสรภาพ-สถานีหัวลำโพง สามารถลัดเส้นทางด้วยการเปลี่ยนขบวนรถที่ชานชาลาหมายเลข 1 (มุ่งหน้า สถานีหลักสอง) หรือชานชาลาหมายเลข 2 (มุ่งหน้า สถานีอิสรภาพ - สถานีบางซื่อ - สถานีท่าพระ) โดยใช้บันไดทางลงจากชั้น 4 มายังชั้น 3 ได้ทันที ไม่ต้องโดยสารย้อนกลับไปทางสถานีบางซื่อตามเส้นทางเดิม และเช่นกันกับผู้โดยสารที่มาจากสถานีหลักสอง-สถานีบางไผ่ หรือจากสถานีหัวลำโพง-สถานีอิสรภาพ ที่ต้องการเดินทางไปสถานีจรัญฯ 13-สถานีเตาปูน สามารถลัดเส้นทางด้วยการเปลี่ยนขบวนรถที่ชานชาลาหมาย 4 (มุ่งหน้า สถานีจรัญฯ 13 - สถานีบางซื่อ - สถานีหลักสอง) โดยใช้บันไดทางขึ้นไปชั้น 4 จากชานชาลาหมายเลข 1 หรือชานชาลาหมายเลข 2 ได้ทันที โดยไม่ต้องโดยสารย้อนกลับไปทางสถานีหัวลำโพงตามเส้นทางเดิม

## รายละเอียดสถานี
### สัญลักษณ์ของสถานี
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง กรณีนี้จะแตกต่างจากสถานีบางหว้าและสถานีบางขุนนนท์ที่ใช้หลังคาสีน้ำเงิน เนื่องจากสถานีท่าพระเป็นสถานีเชื่อมต่อระหว่างสายทางในเส้นทางเดียวกัน จึงไม่ถือว่าเป็นการเชื่อมต่อระหว่างสาย

### รูปแบบของสถานี
เป็นสถานียกระดับและใช้ชานชาลารูปแบบต่างกัน ชานชาลาส่วนใต้ (เส้นเพชรเกษม) เป็นชานชาลาด้านข้าง (Station with Side Platform) และชานชาลาส่วนเหนือ (เส้นจรัญสนิทวงศ์) เป็นชานชาลาแบบกลาง (Station with Central Platform)

### ทางเข้า-ออกสถานี
* **1**  ซอยเพชรเกษม 10/2, ตลาดท่าพระรุ่งเรือง (ลิฟต์) (บันไดเลื่อนขึ้น)
* **2A**  ซอยเพชรเกษม 11, โรงเรียนสายประสิทธิ์วิทยา, วิทยาลัยเทคโนโลยีสายประสิทธิ์บริหารธุรกิจ, สมาคมชาวบางแค
***2B**  สำนักงานเขตบางกอกใหญ่, ซอยรัชดาภิเษก 25, วัดประดู่ในทรงธรรม, ตลาดท่าพระ (บันไดเลื่อนขึ้น)
* **3**  ซอยเพชรเกษม 12 (ลิฟต์) (บันไดเลื่อนขึ้นและลง)
* **4**  ซอยคริสตจักร, ซอยจรัญสนิทวงศ์ 1, วัดท่าพระ (ลิฟต์) (บันไดเลื่อนขึ้นและลง)


ไฟล์:MRT Ta Phra train station (Entrance 1).jpg|ทางเข้าหมายเลข 1
ไฟล์:MRT Tha Phra Entrance 2A.jpg|ทางเข้าหมายเลข 2A
ไฟล์:MRT Ta Phra station Entrance 4.jpg|ทางเข้าหมายเลข 4
ไฟล์:MRT Ta Phra station entrance gate.jpg|ทางเข้าฝั่งถนนจรัญสนิทวงศ์
ไฟล์:MRT Tha Phra platform entrance sign.jpg|ป้ายทางเข้า/ออกบริเวณชั้นจำหน่ายตั๋ว
ไฟล์:MRT Ta Phra station (Exit area with exit information signs).jpg|ป้ายทางออก


### การจัดพื้นที่ในตัวสถานี
แบ่งเป็น 4 ชั้น ประกอบด้วย
***4** ชั้นชานชาลาบน (Upper platform level) ได้แก่ ชานชาลา 3, 4 มุ่งหน้าสถานีจรัญฯ 13-บางซื่อ-หลักสอง
***3** ชั้นชานชาลาล่าง (Lower platform level) ได้แก่ ชานชาลา 1 มุ่งหน้าสถานีหลักสอง และชานชาลา 2 มุ่งหน้าสถานีอิสรภาพ-บางซื่อ-ท่าพระ
***2** ชั้นจำหน่ายบัตรโดยสาร, เหรียญโดยสารและห้องประชาสัมพันธ์ (Concourse Level)
***1** ชั้นระดับถนน (Ground Level) ทางออก 1-4

## เวลาให้บริการ

## รถโดยสารประจำทาง
* **ถนนรัชดาภิเษก (มุ่งหน้าสำนักงานเขตบางกอกใหญ่)**  รถ ขสมก. สาย 91ก (รถเสริม)
* **ถนนรัชดาภิเษก (มุ่งหน้าตลาดพลู)** รถ ขสมก. สาย 68 และรถเอกชน สาย 57, 108, 147, 547, 1-32E
* **ถนนจรัญสนิทวงศ์** รถ ขสมก. สาย 68, 80, 91, 91ก, 509, 4-35, และรถเอกชน สาย 42, 57, 108, 146, 175
* **ถนนเพชรเกษม (มุ่งหน้าวงเวียนใหญ่)** รถ ขสมก. สาย 7ก, 4-35 และรถเอกชน สาย 7, 42, 84, 89, 165, 175, 1-32E
***ถนนเพชรเกษม (มุ่งหน้าบางหว้า)** รถ ขสมก. สาย 7ก, 80, 91, 91ก, 509 และรถเอกชน สาย 7, 84, 89, 146, 147, 165, 547
## สถานที่สำคัญใกล้เคียง
* วัดท่าพระ
* คลองบางหลวง
* วัดประดู่ในทรงธรรม 
* ตลาดท่าพระ
* ตลาดท่าพระรุ่งเรือง
* สำนักงานเขตบางกอกใหญ่

## การเชื่อมต่อระบบรถไฟฟ้าในอนาคต
แม้สถานีท่าพระจะไม่ได้ถูกกำหนดในแผนแม่บทว่าเป็นสถานีเชื่อมต่อระหว่างระบบ อันมีผลทำให้หลังคาสถานีใช้เป็นสีเทา แทนสีน้ำเงินเหมือนสถานีบางหว้า หรือสถานีบางขุนนนท์ แต่ในอนาคต สถานีท่าพระแห่งนี้จะเชื่อมต่อกับรถไฟฟ้าสายสีเทาส่วนใต้ ช่วงพระโขนง-ลุมพินี-ท่าพระ ที่จะตั้งอยู่ใกล้ ๆ กัน ซึ่งโครงการดังกล่าวจะช่วยให้ผู้โดยสารสามารถเดินทางข้ามไปย่านธุรกิจใจกลางเมืองตามแนวถนนสาทร ถนนนราธิวาสราชนครินทร์ และถนนพระรามที่ 3 ได้อย่างรวดเร็ว

## อุบัติเหตุ
* วันที่ 18 กุมภาพันธ์ พ.ศ. 2567 เวลา 10:57 น. เจ้าหน้าที่ตำรวจสถานีตำรวจนครบาลบางพลัดได้รับแจ้งเหตุชายวัย 62 ปี พลัดตกจากชั้น 3 (ชั้นชานชาลาล่าง) ของสถานีท่าพระ เมื่อเดินทางมาถึงทราบชื่อคือนายเกษม ประกอบอาชีพเภสัชกรและผู้จัดการฝ่ายวิจัยการตลาดบริษัทยาแห่งหนึ่ง พลัดตกจากสถานีและอาการอยู่ในขั้นวิกฤต ก่อนเสียชีวิตลงในเวลาต่อมา จากการสอบสวนและการเปิดกล้องวงจรปิดภายในสถานี พบว่าผู้เสียชีวิตเดินทางด้วยขบวนรถไฟฟ้าเข้าเทียบสถานีในเวลา 10:52 น. ก่อนเดินลงชั้น 3 และปีนรั้วบริเวณลานจอดรถใต้สถานีแล้วกระโดดลงมาเองในเวลา 10:55 น. โดยระหว่างนั้น นายสุทธิพงษ์ อายุ 21 ปี ผู้เห็นเหตุการณ์ กำลังนั่งอยู่ในบริเวณดังกล่าว ปรากฏว่าเห็นผู้ตายตกลงมาจากด้านบนต่อหน้าต่อตา ตนจึงรีบโทรแจ้งรถพยาบาล ซึ่งตนตกใจมากและเห็นผู้ตายนอนแน่นิ่งไป จากการสอบสวนญาติผู้ตาย เจ้าหน้าที่คาดว่าน่าจะเกิดจากภาวะเครียด เนื่องจากภรรยาผู้ตายกำลังเข้ารับการผ่าตัดอยู่ เลยทำให้คิดสั้นและลงมือก่อเหตุ

## อ้างอิง

ท่าพระ
ท่าพระ
ท่าพระ